Astral og Stellar er i stand til å tilføre oksygen gjennom apparatet via en oksygenport på baksiden av apparatet. Disse apparatene er designet for å være kompatible med ekstra oksygen opp til et nivå på 30 L / min. Lumis-enheter er kompatible med ekstra oksygen på opptil 4 L / min i iVAPS-modus, eller opptil 15 L / min i alle andre modus. Dette tilføres med et mellomstykke med oksygennippel, som kobles mellom apparat og slange. Ved en fast hastighet av tilført oksygen, vil den inhalerte oksygenkonsentrasjonen variere avhengig av ventilasjonsmodus og innstillinger, pasientens pustemønster, valg av maske og lekkasjemengde. FiO2 Astral: Når en voksen pasient bruker en ikke-ventilert krets (dobbelt slangesett og enkel slange med ventil, invasiv og ikke invasiv), kan man oppnå nesten 100% FiO2 med 30L / min tilført oksygen og mer enn 80% FiO2 kan være oppnådd med 15L / min tilført oksygen.   Når en voksen pasient bruker en ventilert krets (lekkasjekrets), kan man oppnå nesten 75% FiO2 med 30L / min tilført oksygen, og mer enn 60% FiO2 kan oppnås med 15L / min.     Stellar: Ved tilførsel av 30L / min oksygen kan mer enn 90% FiO2 oppnås hvis det ikke er lekkasje, og nesten 80% med en lekkasje på 20L / min.